b'\n_START_ARTICLE_\nJohn Wycliffe\n_START_SECTION_\nPo\xc4\x8detak djelovanja\n_START_PARAGRAPH_\nProtestanti vjeruju da je Wycliffe bio vje\xc5\xa1t u otkrivanju zabluda i neustra\xc5\xa1ivo napadao mnoge nauke koje je Rim uveo. Kao kraljev kapelan smjelo je ustao protiv pla\xc4\x87anja nameta koji je papa Urban V. zatra\xc5\xbeio od Engleskog kralja 1365. te je pred je parlamentom dokazao da je papinsko prisvajanje autoriteta nad svjetovnim vladarima u suprotnosti ne samo s razumom, nego i s Biblijskom objavom._NEWLINE_Reformator je vodio dugu i odlu\xc4\x8dnu borbu i protiv redovnika prosjaka. Fratri "prosjaci" u ono su vrijeme prodavali oprost za novac u ime papa i protupapa. Papa im je dao pravo da ispovijedaju ljude i daju im oprost, to je postalo izvorom velikog zla. Dok je narod \xc5\xbeivio u duhovnom i materijalnom sirom\xc5\xa1tvu, u\xc4\x8dili su praznovjerno mno\xc5\xa1tvo da vjeruju kako se sva njihova vjerska du\xc5\xbenost sastoji u priznavanju vrhovne vlasti papinstva, po\xc5\xa1tovanju svetaca i kupovanju oprosta, te da \xc4\x87e im to biti dovoljno za mjesto u raju._NEWLINE_Vidjev\xc5\xa1i kako redovnici obilaze zemlju i prodaju papine opro\xc5\xa1tajnice, mnogi su po\xc4\x8deli sumnjati u to da se oprost mo\xc5\xbee kupiti za novac i pitali su se ne bi li bilo bolje tra\xc5\xbeiti oprost od Boga umjesto od pape i redovnika. Drugi su se pak zgra\xc5\xbeali nad lakmo\xc5\xa1\xc4\x87u monaha koje je bilo nezasitno.Bio je dobro upoznat sa zloupotrebama koje su se de\xc5\xa1avale u crkvi,pisao je i propovijedao protiv pokvarenosti u mona\xc5\xa1kim redovima,papinskog poreza,u\xc4\x8denja o transsupstanciji(vjerovanja da se kruh i vino koji se koriste na misi doslovno pretvaraju u tijelo i krv Isusa Krista),ispovijedi te upletenosti crkve u svjetovne(politi\xc4\x8dke)stvari._NEWLINE_Wycliffe je po\xc4\x8deo pisati i objavljivati rasprave protiv redovnika, ne u namjeri da se s njima raspravlja, koliko da skrene ljudima pozornost na Biblijski nauk.Uz pomo\xc4\x87svojih suradnika, naro\xc4\x8dito Nicholasa Herefordskog, izdao je prvu kompletnu Bibliju na engleskom jeziku.Bilo je to nedvojbeno Wycliffeov najve\xc4\x87i prilog potrazi \xc4\x8dovje\xc4\x8danstva za Bogom.\n_START_SECTION_\nOtvorena pobuna protiv Rima\n_START_PARAGRAPH_\nKao kraljev poslanik 1374. odlazi u Nizozemsku, gdje je proveo dvije godine pregovaraju\xc4\x87i s papinim poslanicima. Vrativ\xc5\xa1i se, po\xc4\x8deo je jo\xc5\xa1 otvorenije propovjedati. Me\xc4\x91u ostalime izjavio je da su lakomost, ponos i la\xc5\xbe bogovi Rima. U jednoj raspravi ovako se izra\xc5\xbeava o papi i njegovim skuplja\xc4\x8dima nameta: "Oni odvla\xc4\x8de iz na\xc5\xa1e zemlje tisu\xc4\x87e maraka kraljevskog novca za sakramente i duhovne stvari, a to nije ni\xc5\xa1ta drugo nego krivovjerje - simonija, na koju oni navode cijelo kr\xc5\xa1\xc4\x87anstvo.".\n_START_SECTION_\nSu\xc4\x91enje\n_START_PARAGRAPH_\nUbrzo u Englesku su bile poslane tri papinske poslanice: sveu\xc4\x8dili\xc5\xa1tu, kralju i vi\xc5\xa1im sve\xc4\x87enicima, s pozivom na odlu\xc4\x8dne mjere protiv Wycliffa. Ve\xc4\x87 prije nego su one stigle, biskupi su pozvali Wycliffa na saslu\xc5\xa1anje. Dva najmo\xc4\x87nija kneza u kraljevstvu pratila su ga na sud. Usred su\xc4\x91enja, narod je okru\xc5\xbeio i provalio u sudnicu, istraga je obustavljena i Wycliffe je mogao mirno oti\xc4\x87i._NEWLINE_Ubrzo nakon toga umro je kralj Edvard III. kojeg su biskupi poticali protiv reformatora, a kraljevskim je namjesnikom postao raniji Wycliffov za\xc5\xa1titnik. Ipak, papinska bula stigla je u Englesku, pozivala je na uhi\xc4\x87enje i zatvaranje "heretika". Wycliffe je vjerovao da je loma\xc4\x8da za njega ve\xc4\x87 pripremljena, naime postupak inkvizitora bio je takav da je polo\xc5\xbeaj optu\xc5\xbeenoga bio beznadan. Inkvizitor (papin poslanik) bio je tu\xc5\xbeitelj i sudac, a svaka optu\xc5\xbeba ili kleveta smatrana dokazom; dokazni materijal optu\xc5\xbeeniku se nije pokazivao, imena navodnih svjedoka bila su tajna, a sam postupak \xc4\x8dista formalnost jer je presuda ve\xc4\x87 bila pripremljena._NEWLINE_No upravo u to vrijeme Grgur IX. je umro, sve\xc4\x87enici koji su se okupili oko Wycliffa opet su se razi\xc5\xa1li. Raskol u crkvi sa svojim sva\xc4\x91ama i pokvareno\xc5\xa1\xc4\x87u, pripremao je put reformaciji, omogu\xc4\x87iv\xc5\xa1i narodu da upoznaju narav papinstva. U svome djelu "O razdoru papa" Wycliffe je pozvao svoje \xc4\x8ditatelje da ozbiljno promisle ne govore li obojica (suprotstavljenih) protupapa istinu kad jedan drugoga nazivaju antikristom. "Neprijatelj vi\xc5\xa1e ne vlada u jednom sve\xc4\x87eniku", govorio je, "nego je podjelio vlast izme\xc4\x91u dvojice kako bi vjernici, u Kristovo ime mogli lak\xc5\xa1e pobijediti obojicu", usput rekav\xc5\xa1i da "Dvoje papa zajedno sa\xc4\x8dinjavaju to\xc4\x8dno jednog antikrista"._NEWLINE_Ubrzo je Wycliffe preveo i Bibliju, Sveto pismo se \xc5\xa1irilo po cijelom kraljevstvu. Ponovno su papinske vo\xc4\x91e planirale kako u\xc5\xa1utkati reformatorov glas. Jedan biskupski sinod zadobio je za sebe mladog kralja Rikarda II., te ishodio da se izda kraljevski ukaz po kojem se imaju pozatvarati svi koji se dr\xc5\xbee zabranjenog u\xc4\x8denja. Nakon tog proglasa Wycliffe se obratio parlamentu, neustra\xc5\xa1ivo je pred narodnim skupom optu\xc5\xbeio sve\xc4\x87enstvo i tra\xc5\xbeio reformu mnogih zlouporaba koje je crkva odobravala. Sna\xc5\xbeno i uvjerljivo opisao je nasilje i pokvarenost papinske stolice. Njegovi neprijatelji su se povuki, a parlament uzbu\xc4\x91en govorom, povukao je edikt o njegovu progonu i tako je reformator opet bio na slobodi._NEWLINE_I tre\xc4\x87i put bio je pozvan na saslu\xc5\xa1anje i to pred najvi\xc5\xa1i crkveni sud u zemlji, tu ne\xc4\x87e imati milosti za nikakvo "krivovjerje", napokon \xc4\x8dinilo se da \xc4\x87e Rim pobijediti, a djelo sada ve\xc4\x87 starog i nemo\xc4\x87nog reformatora stati. Wycliffe je bio prisiljen odre\xc4\x87i se svoga u\xc4\x8denja ili iz sudske dvorane oti\xc4\x87i ravno na vje\xc5\xa1ala._NEWLINE_Umjesto da prestane sa svojim nau\xc4\x8davanjem, on ga je branio i pobijao klevete o svome navodnom krivovjerju. Upravo te iste klevete on je sna\xc5\xbenom uvjerljivo\xc5\xa1\xc4\x87u okrenuo protiv njih: "Kako ste se usudili \xc5\xa1iriti svoje prijevare", pitao je prisutne "Radi zarade da bi trgovali Bo\xc5\xbejom milo\xc5\xa1\xc4\x87u!". "\xc5\xa0to mislite, s kim se borite", na kraju ih je upitao "Zar s jednim starcem koji je jednom nogom ve\xc4\x87 u gorbu? Ne! Vi se borite protiv istine koja je ja\xc4\x8da od vas sviju i koja \xc4\x87e vas pobjediti!" S tim se rije\xc4\x8dima povukao iz sudnice, a nitko od njegovih neprijatelja nije ga se usudio zaustaviti._NEWLINE_Uskoro Wycliffa su i \xc4\x8detvrti put pozvali na sud, ovaj put u Rim, pred samog papu. Vjerovao je da bi su\xc4\x91enje bilo nepravedno, te da je presuda ve\xc4\x87 gotova, pa je iz svoje \xc5\xbeupe u Lutterworthu napisao papi pismo: "Doista se radujem \xc5\xa1to mogu otkriti i objaviti svakome \xc4\x8dovjeku, a osobito Rimskom biskupu, svoju vjeru koju smatram zdravom i istinskom, te vjerujem da \xc4\x87e on biti spreman potvrditi vjeru koju iznosim ili je pak ispraviti ako je pogre\xc5\xa1na. Smatram da je Rimski biskup, ukoliko se smatra Kristovim namjesnikom na zemlji, vi\xc5\xa1e od svih ljudi vezan za Zakon evan\xc4\x91elja, jer se veli\xc4\x8dina Kristovih u\xc4\x8denika nije sastojala u svjetovnom dostojanstvu i \xc4\x8dasti, nego u tome da se potpuno i to\xc4\x8dno ugledaju na Kristov \xc5\xbeivot i njegova djela... za vrijeme svoga boravka na zemlji, Isus je bio vrlo siroma\xc5\xa1an; odbacio je svaku svjetovnu vlast i \xc4\x8dast... Papa treba svako zemaljsko bogatstvo i vlast prepustiti svjetovnoj vlasti, te upu\xc4\x87ivati na to svoje sve\xc4\x87enstvo, jer je tako \xc4\x8dinio Isus sa svojim apostolima. Ako sam u zabludi u nekoj od ovih to\xc4\x8daka, smjerno \xc4\x87u primiti ukor, pa i smrt ako je potrebno.", na kraju je napisao "Molimo se Bogu da utje\xc4\x8de na na\xc5\xa1eg papu Urbana VI. kako bi se on, zajedno sa svojim sve\xc4\x87enstvom, ugledao na Gospoda Isusa Krista u \xc5\xbeivotu i karakteru, te da bi dali narodu zdravu nauku i da bi svi zajedno vjerno i\xc5\xa1li Njegovim stopama."'